CELEX: 32012R0299
Language: lt
Date: 2012-04-02 00:00:00
Title: 2012 m. balandžio 2 d. Komisijos įgyvendinimo reglamentas (ES) Nr. 299/2012 dėl tam tikrų prekių klasifikavimo Kombinuotojoje nomenklatūroje

5.4.2012   
            
            
               LT
            
            
               Europos Sąjungos oficialusis leidinys
            
            
               L 99/15
            
         KOMISIJOS ĮGYVENDINIMO REGLAMENTAS (ES) Nr. 299/2012
   2012 m. balandžio 2 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               Muitinės kodekso komitetas per pirmininko nustatytą laikotarpį nuomonės nepateikė,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 2 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Nešiojamas iš baterijų maitinamas daugiafunkcis elektroninis aparatas, sumontuotas atskirame korpuse, kurio apytikriai matmenys 10 × 9,5 × 10,5 cm ir kuriame sumontuoti:
                  
                              —
                           
                           
                              skystakristalis spalvotas vaizduoklis, kurio ekrano įstrižainė – maždaug 9 cm (3,5 colio), aukščio ir pločio santykis 4:3 ir skiriamoji geba 320 × 240 vaizdo elementų,
                           
                        
                              —
                           
                           
                              garsiakalbiai,
                           
                        
                              —
                           
                           
                              mikrofonas,
                           
                        
                              —
                           
                           
                              žadintuvas,
                           
                        
                              —
                           
                           
                              2 GB atmintis;
                           
                        
                              —
                           
                           
                              atminties kortelės skaitytuvas,
                           
                        
                              —
                           
                           
                              USB sąsaja,
                           
                        
                              —
                           
                           
                              FM antenos sąsaja,
                           
                        
                              —
                           
                           
                              valdymo mygtukai.
                           
                        Aparatas gali atlikti šias funkcijas:
                  
                              —
                           
                           
                              radijo signalų priėmimo,
                           
                        
                              —
                           
                           
                              balso įrašymo,
                           
                        
                              —
                           
                           
                              garso atkūrimo,
                           
                        
                              —
                           
                           
                              nejudamo ir judamo vaizdo atkūrimo,
                           
                        
                              —
                           
                           
                              žadintuvo.
                           
                        
                      (1) Žr. paveikslą.
               
               
                  8527 13 99
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8527, 8527 13 ir 8527 13 99 atitinkančiais prekių aprašymais.
                  Aparatas skirtas kelioms 85 skirsnyje numatytoms funkcijoms atlikti, todėl klasifikuotinas pagal XVI skyriaus 3 pastabą taip, lyg būtų tik pagrindinę funkciją atliekantis aparatas.
                  Atsižvelgiant į objektyvias aparato charakteristikas, t. y. į tai, kaip jis sukonstruotas ir sumanytas, jo paskirtis – būti naudojamam kaip žadintuvas su radijo imtuvu. Garso atkūrimas laikytinas antrine charakteristika. Atsižvelgiant į mažą ekrano dydį ir mažą skiriamąją gebą, nejudamų ir judamų vaizdų atkūrimas taip pat laikytinas antrine charakteristika.
                  Taigi, pagrindinė aparato funkcija yra tokia, kaip ir radijo signalų priėmimo aparatūros, su kuria kartu viename korpuse sumontuota garso įrašymo arba atkūrimo aparatūra bei laikrodis.
                  Todėl aparatas klasifikuotinas kaip kiti radijo imtuvai, galintys veikti be išorinio maitinimo šaltinio, su garso įrašymo arba atkūrimo aparatais, priskiriant KN kodą 8527 13 99.
               
            
         
      
         (1)  Paveikslas pateikiamas tik dėl informacijos.